**DĖL ILGALAIKIO IR TRUMPALAIKIO MATERIALIOJO IR NEMATERIALIOJO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2022 m. sausio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 dalimi ir 20 straipsnio 1 dalies 4 punktu, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, atsižvelgdama į Lietuvos nacionalinės Martyno Mažvydo bibliotekos 2021 m. gruodžio 15 d. raštą Nr. SD-21-783 „Dėl sutikimo perimti valstybės turtą“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą ilgalaikį ir trumpalaikį materialųjį ir nematerialųjį turtą pagal sąrašą (priedas).
2. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio rajono savivaldybės Juozo Keliuočio viešajai bibliotekai valdyti, naudoti ir disponuoti juo patikėjimo teise.
3. Įgalioti Rokiškio rajono savivaldybės administracijos direktorių, o jo nesant –administracijos direktoriaus pavaduotoją, savivaldybės vardu pasirašyti sprendimo 1 ir 2 punktuose nurodyto turto perdavimo-priėmimo aktą.
4. Savivaldybės nuosavybėn perimtą turtą naudoti savivaldybės viešosios bibliotekos veiklai, plėtojant viešosios interneto prieigos paslaugų teikimą.
5. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ILGALAIKIO IR TRUMPALAIKIO MATERIALIOJO IR NEMATERIALIOJO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.**

Perimti Rokiškio rajono savivaldybės nuosavybėn savarankiškosioms funkcijoms ilgalaikį ir trumpalaikį materialųjį ir nematerialųjį turtą ir jį perėmus perduoti valdyti, naudoti ir disponuoti juo patikėjimo teise Rokiškio rajono savivaldybės Juozo Keliuočio viešajai bibliotekai.

**Teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 13 ir 24 punktai, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1 dalis ir 20 straipsnio 1 dalies 4 punktas, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Vadovaujantis Lietuvos Respublikos valstybės ir savivaldybių turto valdymo naudojimo ir disponavimo juo įstatymo (toliau – Įstatymas) 6 straipsnio 2 punktu, savivaldybė turtą gali įsigyti, savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus Įstatymo 20 straipsnio 1 dalies 4 punkte nustatytais atvejais.

Atsižvelgdami į Lietuvos Nacionalinės Martyno Mažvydo bibliotekos 2021 m. gruodžio 15 d. raštą Nr. SD-21-783 „Dėl sutikimo perimti valstybės turtą“ kuriame siūloma perimti valstybės turtą savivaldybės savarankiškosioms funkcijoms, kuris bus panaudojamas Rokiškio rajono savivaldybės Juozo Keliuočio viešosios bibliotekos veiklai, plėtojant viešosios interneto prieigos paslaugų teikimą, siūlome sutikti perimti valstybės turtą savivaldybės nuosavybėn.

Taip pat siūlome nurodyti, kad perimamas turtas butų perduodamas Rokiškio rajono savivaldybės Juozo Keliuočio viešajai bibliotekai valdyti, naudoti ir disponuoti juo patikėjimo teise.

**Laukiami rezultatai.**

Gyventojų skatinimas išmaniai naudotis internetu Rokiškio rajono savivaldybės Juozo Keliuočio viešosios bibliotekos atnaujintoje viešosios interneto prieigos infrastruktūroje.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |